dh-unibe/image-text_koenigsfelden-charters-post-1500 huggingface dataset:
Ich, graff Hanns von Tierstein, minˀ gnedigen herschafft von Oͤsterrich ꝫcꝭ lantvogt, tuͦn kunt, daz ich luter durch
gots willen umb das der gotzdienst gefûrdert werde dem erbern Johannsen Landaman von Bremgarten,
kilchr̄en ze Elffingen, in Baseler bistuͦm gelegen, der von kunst und lere der heiligen geschrifft wol
geschickt ist, die cappelle ze Boͤtzhein, so in die obgen̄t lûtkilch gan Elfingen gehoͤrt und von der
obgenanten minˀ gnedigen herschafft von Oͤsterrich lehen ist, in irem namen und abwesen
verlihen habe und lihe ouch wissentlich mit dem brieff, ✳ als das ir gnad und ich von iren
wegen wol zetuͦnde haben, nachdem min aller gnedigister herre, ✳ der Romisch kûnig, derselbn̄
minˀ gnedigen herschafft von Oͤsterrich alles ir land mit aller herlikeit, gewaltsamy und
lehenschafft, geistlicher und weltlicher, ✳ widergeben und entslagen hat, ✳ die obgen̄t cappelle
ze Boͤtzhein mit sambt der lûtkilchn̄ inntzehaben, ze versorgen, ze verwesen und uszerichten,
ze nûtzzen und ze niessen, als einem kilchr̄en und cappellan daselbs zuͦgehoͤrt und als das
von alterhar komen ist ✳ ane gevˀde. darūmb so schaff ich anstat der egenanten miner
gnedigen hrˀschafft ernstlich mit allen lûten und undertanen, zuͦ der vorgenantē lùtkilchn̄
und cappellen gehoͤrende, dem vorgeschribnen Johannsen Landaman als einem kilchrˀen und
cappellan ✳ der obgeñ lûtkilchn̄ und cappellen mit sampt siner zuͦgehorung und nuͤtzzen
gehorsam und gewertig sient ✳ und ouch daby vestklich halten, schirmen und bliben lassent
guͤtlich ane menglichs intrag und irrung. das ist also von miner gnedigen herschafft
wegen gentzlich min meynūg. und won nû soͤlichs in Baseler bystuͦm gelegen ist, so
bitt ich anstat der jetzgenanten miner gnedigen herschafft den hochwirdigen minen gnedign̄
hr̄en, ✳ hnˀ Johannsen, bischoffen ze Basel, oder sinen vicaryen, den egenantē Johannsen Landamā
daruff zuͦ confirmieren und zuͦ bestetigen mit soͤlichˀr versorgnisse und brieff, als sich das
gehoͤischet. mit urkûnd disz brieffs, vˀsigelt mit minem anhangenden insigel, geben ze
Basel an sant Mathis tag, nach Cristi gebûrt vierzehenhundert zwentzig und acht jar. ✳
Kgsf 559
Königsf.
K ✳ T ✳ 112 ✳
Staatsarchiv
AARGAU
unùtz
ij b